આ મુદ્દે સ્નાનાગારના ઇન્ચાર્જ દિનેશભાઇ ભટ્ટે જણાવ્યુ છેકે લોકો સ્વિમિંગ કરવા માટે આવે છે તે લોકો શાવર લઇને જતા રહ્યા છે શાવરમાંથી પાણી બરાબર નહી આવતું હોવાની ફરિયાદો પણ સભ્યોએ કરી હતી. આ સિવાય બાથરૂમ અને શૌચાલયના દરવાજાની કડીઓ પણ તોડી નાખી છે. જ્યારે અમે કોઇને રોકટોક કરીએ તો બિનજરૂરી માથાકૂટ કરે છે. સ્નાનાગારમાં પ્રાઇવેટ સિક્યોરિટી ગાર્ડ હોવાના કારણે કોઇપણ સભ્યોની તપાસ થતી નથી અને અમને પણ ચેન્જરૂમમાં જવાની મનાઇ છે.